A temető fontos stratégiai helyen feküdt, például a törökök ellen készülődő II. Lajos magyar király itt állíttatta fel a sátrait, mielőtt 1526-ban útnak indult volna a mohácsi csatába. Buda török kézre kerülése után, mikor 1541-ben I. Ferdinánd utasítására Wilhelm von Roggendorf osztrák generális megostromolta Budát, ostrom ütegeit a temető területére csoportosította. A csata elveszett, a temetőt pedig nagyjából azóta nem használják, helyén ma lakóházak állnak.